Zamestnanie štátneho príslušníka tretej krajiny v rámci vnútropodnikového presunu v období najviac 90 dní
Zákonom č. 82/2017 Z. z., ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa menia aj podmienky zamestnávania niektorých skupín štátnych príslušníkov tretích krajín. Ide najmä o štátnych príslušníkov tretích krajín, ktorí budú na území Slovenskej republiky zamestnaní na účel:
Vnútropodnikového presunu od 1.5.2018
Z hľadiska povoľovacích procesov je potrebné rozlišovať, či pôjde o krátkodobý presun (do 90 dní) alebo dlhodobý presun. Ak pôjde o krátkodobý presun, úrad bude udeľovať povolenie na zamestnanie v zmysle § 22 ods. 10 zákona o službách zamestnanosti na základe žiadosti štátneho príslušníka tretej krajiny o povolenie na zamestnanie. V prípade dlhodobého presunu úrad vydá potvrdenie o možnosti obsadenia VPM na základe žiadosti policajného útvaru.
,,V prípade vnútropodnikového presunu sa nahlásenie voľného pracovného miesta nevyžaduje, nakoľko nejde o obsaditeľnosť daného pracovného miesta“.

Vnútropodnikový presun je dočasné vyslanie štátneho príslušníka tretej krajiny na účel zamestnania alebo odbornej prípravy, ktorý sa v čase podania žiadosti o udelenie prechodného pobytu nachádza mimo územia Slovenskej republiky a členských štátov EU, zamestnávateľom so sídlom mimo územia Slovenskej republiky a členských štátov EU, s ktorým má štátny príslušník tretej krajiny pred presunom a počas presunu uzavretú pracovnú zmluvu, k tomu istému zamestnávateľovi alebo k zamestnávateľovi v rámci tej istej skupiny zamestnávateľov so sídlom v Slovenskej republike.
 Vnútropodnikový presun sa môže uplatňovať len v prípade ak ide o:
1.	štátneho príslušníka tretej krajiny s vysokoškolským vzdelaním, ktorý v rámci vnútropodnikového presunu vykonáva odbornú prípravu (stáž) na účely profesionálneho rastu alebo získania vedomostí v oblasti manažmentu podnikania,
2.	štátneho príslušníka tretej krajiny, ktorý v rámci vnútropodnikového presunu vykonáva funkciu vedúceho zamestnanca alebo odborníka vyžadujúcu mimoriadne odborné vedomosti, zručnosti, schopnosti, poznatky, kvalifikáciu a skúsenosti nevyhnutné na prevádzku alebo manažment.
Z hľadiska povoľovacích procesov je potrebné rozlišovať, či pôjde o krátkodobý presun (do 90 dní) alebo dlhodobý presun nad 90 dní. Ak pôjde o krátkodobý presun, úrad bude udeľovať povolenie na zamestnanie v zmysle § 22 ods. 10 zákona o službách zamestnanosti na základe žiadosti štátneho príslušníka tretej krajiny o povolenie na zamestnanie. V prípade dlhodobého presunu úrad vydá potvrdenie o možnosti obsadenia VPM na základe žiadosti policajného útvaru.

Krátkodobý vnútropodnikový presun (najviac 90 dní) s povolením na zamestnanie v zmysle § 22 ods. 10 zákona o službách zamestnanosti
Štátny príslušník tretej krajiny na ktorého sa vzťahujú podmienky vnútropodnikového presunu (§ 22 ods. 10 zákona o službách zamestnanosti) a je krátkodobo presunutý (najviac 90 dní) požiada o udelenie povolenia na zamestnanie príslušný úrad práce. Prílohou k žiadosti je:
•	kópia pracovnej zmluvy,
•	rozhodnutia o uznaní dokladu o vzdelaní štátneho príslušníka tretej krajiny podľa osobitného predpisu alebo dokladu o požadovanom vzdelaní, ak ide o regulované povolanie v úradnom preklade do štátneho jazyka v origináli alebo v osvedčenej kópii alebo v úradnom preklade do českého jazyka, na ktorom zastupiteľský úrad vyznačí zhodu prekladu s originálom osvedčovacou doložkou zastupiteľského úradu, opatrený doložkou vyššieho overenia, ak medzinárodná zmluva neustanovuje inak, alebo dokladu o požadovanom vzdelaní vydanom alebo overenom príslušnými orgánmi Českej republiky v českom jazyku, ak ide o regulované povolanie,
•	dokument preukazujúci splnenie definície vnútropodnikového presunu (napr. vysielací list zamestnanca preukazujúci väzbu medzi vysielajúcou a prijímajúcou spoločnosťou)
Povolenie na zamestnanie sa udeľuje v tomto prípade najviac na obdobie 90 dní.
V prípade  dlhodobého vnútropodnikového presunu nad 90 dní, klikni sem.